Държавен вестник, бр. 91, 2009 г., стр. 21

БРОЙ  91	
Д Ъ Р Ж А В Е Н  В Е С Т Н И К 	
СТР.  21  
I. Образование
1. Двете страни ще положат усилия за раз­
мяна на една тричленна група от експерти от 
всяка от страните за краткосрочно посещение 
на реципрочни начала с цел запознаване с 
образователната система, опита и организа­
цията на средното и висшето образование на 
другата страна.
2. Двете страни ще насърчават и под­
помагат директните връзки между техните 
образователни институции и ще насърчават 
студентите и научните работници от другата 
страна при кандидатстването им за обучение 
и изследователска дейност в университетите 
на своята страна.
3. Двете страни ще си предоставят взаимно, 
при поискване, учебници, литература, акаде­
мични и други информационни материали от 
взаимен интерес.
4. Министерството на образованието, 
младежта и науката на Република България 
и Министерството на образованието, науката 
и технологията на Република Корея ще ус­
тановят директни контакти с цел проучване 
на възможностите за сътрудничество между 
двете страни в областта на образованието. 
Подробностите са предмет на уточняване 
посредством преки консултации между двете 
министерства.
5. Двете страни ежегодно предоставят до 
пет стипендии за пълен срок на обучение в 
образователно-квалификационните степени 
„бакалавър“ и „магистър“ и в образовател­
ната и научна степен „доктор“, както и до 
12 месеца за специализация. 
6. Всяка от страните ще насърчава изучава­
нето и изследването на езика и литературата 
на другата страна, като за целта в съответствие 
с практическите си нужди страните разме­
нят преподаватели и лектори на реципрочна 
основа в своите университети.
7. Двете страни ще си отправят взаимно 
покани за участие в международни конфе­
ренции и семинари, които се провеждат на 
техните територии.
8. Децата на служителите от дипломатиче­
ските мисии на всяка от страните ще бъдат 
поставени при условията на местните ученици 
във връзка с таксите за обучение в началните 
и средните училища в страната партньор, с 
изключение на училищата по изкуствата. 
II. Култура и изкуства
9. Министерството на културата на Ре­
публика България и Министерството на 
културата, спорта и туризма на Република 
Корея ще полагат усилия за популяризиране 
на културата на другата страна посредством 
организиране на подходящи културни прояви 
и размяна на информация.
10. Двете страни ще съдействат за реци­
прочно организиране на Дни на българската 
култура в Република Корея и Дни на корей­
ската култура в Република България по време 
на валидността на тази програма.
11. Двете страни ще поощряват размяната 
на изложби, чието договаряне ще се осъщест­
вява по дипломатически път. Двете страни 
си разменят по един куратор/автор за срок 
една седмица във връзка с организирането на 
изложбите. При организирането на изложби, 
представляващи национална ценност, догова­
рянето ще се осъществява чрез размяна на 
експерти и подписване на специален договор.
12. Двете страни ще положат усилия за 
размяна на четиричленни групи от изявени 
творци или експерти в различни художест­
вени жанрове от всяка от страните за срок 
10 дни с цел обмяна на опит и запознаване с 
културния живот на другата страна.
13. Всяка от страните ще отправя покани 
до другата страна за участие в международни 
фестивали, конкурси, изложби, конференции 
и други културни събития, които се органи­
зират на нейна територия, като предоставя 
информация за условията за участие в тях.
14. Двете страни ще си съдействат за разви­
тие на сътрудничеството в областта на театъра 
и ще си отправят взаимно покани до техни 
театрални трупи, актьори и специалисти в 
театралния жанр за участие в международните 
театрални фестивали, които се организират 
във всяка от страните.
15. Двете страни ще си съдействат за ре­
ципрочната размяна на камерни музикални 
състави по време на валидността на програма­
та. Те ще насърчават размяната на музикални 
ансамбли и индивидуални изпълнители и по 
импресарски път.
16. Двете страни ще насърчават развитието 
на сътрудничеството в областта на аудио-ви­
зията посредством размяна на аудио-визуални 
материали и актуална информация за пости­
женията в развитието на тези технологии.
17. Двете страни ще съдействат за устано­
вяване на сътрудничество между Национал­
ната библиотека „Св. св. Кирил и Методий“ 
и Националната библиотека на Корея чрез 
подписване на пряко споразумение, регламен­
тиращо обмена на специалисти и размяната 
на публикации, библиографски материали, 
информация и опит в областта на библио­
течното дело.
18. В областта на киноизкуството двете 
страни ще съдействат за установяване на ди­
ректни контакти между Националния филмов 
център при Министерството на културата на 
Република България и Корейския филмов 
съвет с цел обмяна на информация и опит, 
сътрудничество при обмяната на готова вече 
продукция и при производството на филми, 
размяна на посещения на актьори и експерти